b'\n_START_ARTICLE_\nJohn Willoughby Winterton\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel na Oundle School in na Kraljevi voja\xc5\xa1ki akademiji Woolwich._NEWLINE_Leta 1917 je postal \xc4\x8dastnik v Kraljevi Artileriji. Naslednje leto je slu\xc5\xbeil v Franciji, Belgiji in Italiji. Leta 1918 je bil povi\xc5\xa1an v poro\xc4\x8dnika in preme\xc5\xa1\xc4\x8den v Oxfordshire and Buckinghamshire Light Infantry._NEWLINE_Med letoma 1925 in 1929 je bil adjutant Teritorialne vojske. Naslednje leto (1930) je bil povi\xc5\xa1an v stotnika in preme\xc5\xa1\xc4\x8den v Burmo, kjer je ostal do leta 1932. Med letoma 1933 in 1935 je bil general\xc5\xa1tabni \xc4\x8dastnik v \xc5\xa0oli lahkega oro\xc5\xbeja v Indiji in nato med letoma 1935 in 1936 je bil namestnik asistenta glavnega oskrbovalca v Indiji._NEWLINE_V \xc4\x8dasu druge svetovne vojne je slu\xc5\xbeil v severozahodno Evropi, Burmi in Italiji._NEWLINE_Po vojni je bil namestnik komisarja Zavezni\xc5\xa1ke komisije za Avstrijo (1945-49), adjutant kralja Jurija VI. (1948-49), britanski visoki komisar in vrhovni poveljnik Avstrije (1950), poveljnik in voja\xc5\xa1ki guverner Svobodnega tr\xc5\xbea\xc5\xa1kega ozemlja (1951-54)._NEWLINE_Upokojil se je leta 1955, a je do leta 1958 ostal polkovnik svojega prvega polka (Oxfordshire and Buckinghamshire Light Infantry), nato pa je bil med letoma 1958 in 1960 polkovnik poveljnik 1st Green Jackets (43rd and 52nd)._NEWLINE_Leta 1966 je postal namestnik poro\xc4\x8dnika za Berkshire.'